Bonadona Modestini

Bonadona Modestini (, tikr. Buona de Segni, 1881 m. – 1260 m. balandžio 28 d.) – pirmoji šv. Pranciškaus trečiojo ordino pranciškonė.

 Istorija 
Istorinių žinių apie Boną Seni iš Borgo Marturių šeimos beveik nėra. Labiau žinoma jos vyro Lukezijaus Modestini biografija. Šeima susilaukė keleto vaikų. Vyras įsitraukė į politiką ir tapo vienos Toskanos politinių partijų lyderiu. Dėl įtemptos politinės situacijos šeimai persikėlus gyventi į Podžibonsį, Lukezijus sumaniai užsiėmė verslu ir greitai tapo turtingas, o kartu ir labai šykštusBalandžio 28-ąją minime pirmąją pasauliečių pranciškonų šeimą – pal. Lukezijų ir Bonadoną. Lietuvos pasauliečių pranciškonų ordinas, 2021, balandžio 18..

Apie 1220 m. kai šeima neteko vaikų, Lukezijaus gyvenimas radikaliai pasikeitė, jis pasirinko atgailotojo gyvenimo būdą, pasišventė intensyviai maldai ir pasninkui bei ėmė dosniai dalintis savo nuosavybe su vargšais. Žmona Bonadona iš pradžių nepritarė vyro dosnumui. Legenda pasakoja, kad vieną dieną, kai vargšų buvo daugiau nei įprasta, Lukezijus išdalino jiems visą namuose buvusį maistą. Į pasipiktinusios žmonos priekaištus ramiai atsakė, kad ji pasitikėtų Dievu, priminė evangelinius duonos ir žuvies padauginimo stebuklus ir pasakė nueiti į sandėliuką patikrinti duonos likučių. Ji nuėjusi rado dideles duonos atsargas. Įtikėjusi ji prisijungė prie vyro gyvenimo būdoGARBUKAS, Viktoras Tarcizijus OFM. Palaimintas Lukezijus, pirmasis pranciškonų tretininkas. Šv. Pranciškaus varpelis, 1968, nr. 4, p. 106–111..

1221 m. šv. Pranciškus, po Asyžiuje sušauktos generalinės Kapitulos, pradėjo savo apaštalavimo keliones ir atvyko į Toskaną. Šventojo pamokslai apie atgailą ir tikrąją ramybę jaudino klausytojus ir uždegė troškimą sekti jo beturčiu gyvenimu: vyrai norėjo palikti savo žmonas, žmonos – vyrus, jaunuoliai – savo tėvus ir užsidaryti vienuolynuose. Tačiau Pranciškus, patarė pasilikti savo šeimose, prižadėdamas duoti jiems pritaikytas Regulą, kad ir pasaulyje gyvendami turėtų vienuolinio gyvenimo ramybę. Atvykęs į Poggibonsi, sutiko savo vaikystės draugą Lukezijų ir, matydamas jo gyvenimo būdą, suprato, kad tai yra pavyzdys, kurio ieškojo. Liepė sutuoktiniams pasisiūti pilkos medžiagos abitus bei po baltą vilnonę juostą ir įvilko pirmuosius tretininkus. Lukezijaus prašomas, Pranciškus jam ir jo žmonai parašė gyvenimo taisykles, ir tai buvo Trečiojo ordino RegulaGIDŽIŪNAS, Viktoras OFM. Šv. Pranciškaus dvasios spinduliavimas. Brooklyn, 1981, p. 57., kurią pranciškonas popiežius Mikalojus IV patvirtino 1289 m.

Sutuoktiniai išdalino visą nuosavybę, pasilikdami tik mažą žemės sklypą, kurį Lukezijus dirbo tam, kad jie galėtų patys išsilaikyti ir padėti vargšams. Šį savanorišką neturto pasirinkimą patvirtina ir istorinis dokumentas, liudijantis 1227 m. rugpjūčio 7 d. abipusiu sutuoktinių pritarimu įvykusį Bonadonos namo pardavimą. Lukezijaus dosnumą įrodo jo ilgalaikis rūpestis Poggibonsi ligoninės sergančiaisiais.

Kai senatvėje Lukezijus sunkiai susirgo ir buvo prie mirties, žmona Bonadona paprašė jį melstis, kad Dievas pasiimtų juos abu. Vyras pasimeldė, žmona ėmė karščiuoti ir mirė, priėmusi ligonių patepimą iš Podžibonsio vienuolyno gvardijono tėvo IIdebrandino, keliomis valandomis anksčiau, negu jos vyras – 1241 m. balandžio 28 d. (pasak kitų šaltinių, 1260 m.).

Lukezijus ir Bonadona palaidoti pranciškonų bažnyčioje Podžibonsyje. Bonadonnos kūnas vokiečių buvo išvežtas karo su florencijiečiais metu, Podžibonsyje beliko tik viena jos ranka. Kiekvienais metais balandžio 28 d. ši relikvija būna išstatyta prie palaimintojo Lukezijaus karsto. Tai yra vienintelis Bonadonos kultas. Nors ji nebuvo paskelbta palaimintąja, tačiau vietos tradicija ją taip vadina. Pranciškonų nekrologe įrašyta: „Poggibonse (Toskanoj) yra šventė palaimintos tretininkės Bonos, palaimintojo Lukezijaus žmonos, kuri kartu su savo vyru buvo pasišventusi labdarybės darbams, tą pačią dieną kaip ir jos vyras užmigo Viešpatyje ir buvo išaukštinta daugeliu stebuklų“.

 Šaltiniai 
 GARBUKAS, Viktoras Tarcizijus OFM. Palaimintas Lukezijus, pirmasis pranciškonų tretininkas. Šv. Pranciškaus varpelis, 1968, nr. 4, p. 106–111.
 Balandžio 28-ąją minime pirmąją pasauliečių pranciškonų šeimą – pal. Lukezijų ir Bonadoną. Lietuvos pasauliečių pranciškonų ordinas, 2021, balandžio 18.
 Martyrologium Romanum. Typis Vaticanis, 2004, p. 258.
 St. Luchesio. Chatolic online
 MONTI, Dominic. Blessed Luchesius of Poggibonsi: First Lay Franciscan Penitent. Franciscan tradition, 2021, balandžio 28.
 Luchesius Modestini. Holy Spirit & Saints – Religious News & History, 2023, balandžio 19.

 Išnašos 

Kategorija:Katalikų šventieji
Kategorija:Pranciškonai